section_heading: Put u propast
paragraph_text: Kako bi pomogli kolumbijskoj policiji i vojsci, SAD šalju u ljeto 1992. godine specijalne snage Delta Force u Kolumbiju i započinje veliki lov na Pabla Escobara. Praćenjima i prisluškivanjima pokušalo se lokalizirati njegovo skrovište u Medellínu. Odgovornost za operativna djelovanja preuzeo je pukovnik Hugo Martinez. Čak je i druga paravojna postrojba Los Pepes (Perseguidos por Pablo Escobar), koja se sastojala od članova iz drugih narko-kartela, a koju je podržala CIA, sudjelovala u traženju Escobara, i ubila je više njegovih članova. Prisluškivanjem razgovora s Escobarovog mobilnog telefona uspijeva mu se otkriti skrovište. Tijekom uhićenja Escobar i njegov tjelohranitelj pokušavaju pobjeći, ali su obojica ubijeni.